KOMISSION PÄÄTÖS,
tehty 27 päivänä kesäkuuta 1997,
tuontikiintiöiden määräämisestä täysin halogenoiduille kloorifluorihiilivedyille 11, 12, 113, 114 ja 115, muille täysin halogenoiduille kloorifluorihiilivedyille, haloneille, hiilitetrakloridille, 1,1,1-trikloorietaanille, osittain halogenoiduille bromifluorihiilivedyille ja metyylibromidille 1 päivän tammikuuta ja 31 päivän joulukuuta 1997 väliseksi ajaksi sekä markkinoille saattamista koskevien kiintiöiden määräämisestä osittain halogenoiduille kloorifluorihiilivedyille 1 päivän tammikuuta ja 31 päivän joulukuuta 1997 väliseksi ajaksi (Ainoastaan saksan-, kreikan-, englannin-, ranskan-, italian-, hollannin- ja portugalinkielinen teksti on todistusvoimainen) (ETA:n kannalta merkityksellinen teksti) (97/461/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1) ja erityisesti sen 4 artiklan 8 kohdan ja 7 artiklan 2 kohdan,
sekä katsoo, että
asetuksen (EY) N:o 3093/94 7 artiklan 1 kohdassa säädetään, että lukuun ottamatta osapuolten hyväksymää tekniikkaa hyväksi käyttämällä hävitettäviä aineita tai muiden kemikaalien valmistuksessa raaka-aineita käytettäviä aineita, tai karanteenikäsittelyä tai ennen kuljetusta tapahtuvaa käsittelyä varten käytettäviä aineita, kolmansista maista tuotujen valvottavien aineiden laskeminen vapaasti liikkeelle yhteisössä on määrällisten rajoitusten alaista, sanotun kuitenkaan rajoittamatta 4 artiklan 8 kohdan soveltamista,
määrälliset rajoitukset, jotka koskevat valvottavien aineiden laskemista vapaasti liikkeelle yhteisössä, on annettu asetuksen (EY) N:o 3093/94 liitteessä II ja 4 artiklan 8 kohdassa; näitä rajoituksia voidaan muuttaa 7 artiklan 3 kohdan mukaisesti,
näiden määrällisten rajoitusten muuttaminen ei saa johtaa siihen, että valvottavien aineiden kulutus yhteisössä ylittää otsonikerrosta heikentävistä aineista tehdyn Montrealin pöytäkirjan mukaisesti asetetut määrälliset rajoitukset,
asetuksen (EY) N:o 3093/94 4 artiklan 8 kohdassa määritellään osittain halogenoitujen kloorifluorihiilivetyjen (HCFC-yhdisteiden) arvioitu kokonaismäärä, jonka tuottajat ja tuojat saavat saattaa markkinoille tai käyttää itse 1 päivän tammikuuta ja 31 päivän joulukuuta 1995 välisenä aikana ja jokaisen sitä seuraavan 12 kuukauden jakson aikana; määrä on 8 079 ODP-tonnia;
komission on mainitun asetuksen 4 artiklan 8 kohdan mukaisesti myönnettävä 16 artiklassa säädettyä menettelyä noudattaen kiintiö jokaiselle tuottajalle joko silloin, kun tuottajien tai tuojien markkinoille saattama tai itse käyttämä HCFC-yhdisteiden kokonaismäärä saavuttaa 80 prosenttia säädetystä määrästä tai viimeistään 1 päivänä tammikuuta 2000 sen mukaan, kumpi päivämäärä on aiempi,
mainittu 80 prosentin raja saavutettiin vuonna 1996; on todennäköistä, että se saavutetaan myös vuonna 1997, ja tämän vuoksi on määrättävä HCFC-yhdisteiden markkinoille saattamista koskevat kiintiöt vuodeksi 1997;
komission on asetuksen (EY) N:o 3093/94 7 artiklan 2 kohdan mukaisesti määrättävä yrityksille valvottavien aineiden vuosittaiset kiintiöt 16 artiklassa säädettyä menettelyä noudattaen,
komissio on julkaissut ilmoituksen otsonikerrosta heikentävien valvottavien aineiden tuojille Euroopan yhteisössä (2) ja saanut tuontikiintiöitä koskevia hakemuksia,
täysin halogenoitujen kloorifluorihiilivetyjen 11, 12, 113, 114 ja 115 ja halonien tuontikiintiöitä koskevat hakemukset ylittävät 7 artiklan 2 kohdan mukaiset käytettävissä olevat tuontikiintiöt; tämän vuoksi komissio ei voi hyväksyä hakemuksia;
jotkin yhteisön otsonikerrosta heikentävien aineiden tuottajilta tulleista hakemuksista koskevat erityisiä varmuuskiintiöitä mahdollisen tuotantokatkoksen tai teknisen vian varalta, jos kyseisiä aineita ei ole saatavilla yhteisöstä; tuottajan pyyntöjä tuoda aineita varmuuskiintiönä voidaan käsitellä tavanomaisten toimitusten keskeydyttyä, jos kyseisiä aineita ei ole saatavilla yhteisöstä,
kiintiöiden määrääminen tuottajille ja tuojille perustuu jatkuvuus-, tasapuolisuus- ja suhteellisuusperiaatteeseen; kiintiöitä määrätessään komissio on pyrkinyt vähentämään entisestään otsonikerrosta vahingoittavien aineiden tuotantoa, tuontia ja käyttöä ja pyrkinyt puuttumaan markkinoiden toimintaan mahdollisimman vähän,
on aiheellista varata osa HCFC-yhdisteiden markkinoille saattamista koskevasta kokonaiskiintiöstä yhteisön tuojille, jotka eivät valmista HCFC-yhdisteitä; vuonna 1996 tällaisten tuojien osuus tuonnista oli noin 3 prosenttia käytettävissä olevasta kokonaiskiintiöstä; tämän vuoksi vuonna 1997 on aiheellista varata 5 prosenttia kokonaiskiintiöstä tuojille, jotka eivät valmista HCFC-yhdisteitä; määrä on 404 ODP-tonnia,
HCFC-yhdisteiden markkinoille saattamista koskeva tuottajakohtainen kiintiö yhteisössä vuonna 1997 perustuu kunkin tuottajan markkinaosuuteen vuonna 1996 laskettuna ODP-tonneina; on aiheellista pitää vuotta 1996 lähtökohtana, jotta tuottajien viimeaikaiset markkinatoimet voidaan ottaa mahdollisimman tarkkaan huomioon; on aiheellista jakaa 7 675 ODP-tonnin suuruinen HCFC-yhdisteiden käytettävissä oleva kokonaismäärä tuottajien kesken kokonaan,
metyylibromidin tuontikiintiöt annetaan ensisijaisille tuojille, joina komissio pitää niitä, jotka käyvät kauppaa laskutuksen perusteella suoraan yhteisön ulkopuolella toimivien tuottajien kanssa; metyylibromidin osalta jätetään 192 ODP-tonnin suuruinen varaus jaettavaksi vuonna 1997 16 artiklan menettelyä noudattaen,
komissio myöntää tuontiluvat mainitun asetuksen 6 artiklan mukaisesti todettuaan tuojan noudattavan 7, 8 ja 12 artiklaa,
muista kuin pöytäkirjan osapuolina olevista valtioista tuotujen täysin halogenoitujen kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin ja osittain halogenoitujen bromifluorihiilivetyjen luovuttaminen vapaaseen liikkeeseen yhteisössä on asetuksen (EY) N:o 3093/94 8 artiklan mukaisesti kielletty, ja
tässä päätöksessä säädetyt toimenpiteet ovat mainitun asetuksen 16 artiklassa tarkoitetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Asetuksella (EY) N:o 3093/94 säännelty täysin halogenoitujen kloorifluorihiilivetyjen 11, 12, 113, 114 ja 115 määrä, jonka vuonna 1997 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
2. Asetuksella (EY) N:o 3093/94 säännelty muiden täysin halogenoitujen kloorifluorihiilivetyjen määrä, jonka vuonna 1997 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
3. Asetuksella (EY) N:o 3093/94 säännelty halonien määrä, jonka vuonna 1997 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 0 ODP-tonnia.
4. Asetuksella (EY) N:o 3093/94 säännelty hiilitetrakloridin määrä, jonka vuonna 1997 saa tuoda yhteisön ulkopuolisista hankintalähteistä ja luovuttaa vapaaseen liikkeeseen Euroopan yhteisössä, on 2 197,2 ODP-tonnia käyttämätöntä raaka-aineeksi tarkoitettua ainetta.
5. Asetuksella (EY) N:o 3093/94 säännelty 1,1,1-trikloorietaanin määrä, jonka vuonna 1997 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 2,64 ODP-tonnia käyttämätöntä raaka-aineeksi tai hävitettäväksi tarkoitettua ainetta.
6. Asetuksella (EY) N:o 3093/94 säännelty metyylibromidin määrä, jonka vuonna 1997 saa tuoda Euroopan yhteisön ulkopuolella olevista hankintalähteistä ja luovuttaa vapaaseen liikkeeseen yhteisössä, on 7 827 ODP-tonnia käyttämätöntä raaka-aineeksi tai hävitettäväksi tarkoitettua ainetta.
7. Asetuksella (EY) N:o 3093/94 säännelty osittain halogenoitujen bromifluorihiilivetyjen määrä, jonka vuonna 1997 saa tuoda Euroopan yhteisön ulkopuolella olevista lähteistä ja luovuttaa vapaaseen liikkeeseen yhteisössä, on 0 ODP-tonnia.
2 artikla
1. Se käyttämättömän hiilitetrakloridin määrä, jonka otsonikerrosta heikentävien aineiden tuottajat saavat vuonna 1997 tuoda Euroopan yhteisöön omaan käyttöön varmuuskiintiönä mahdollisen tuotantokatkoksen tai teknisen vian varalta, jos kyseistä ainetta ei ole saatavilla yhteisöstä, on 4 400 ODP-tonnia.
2. Se käyttämättömän hiilitetrakloridin määrä, jonka otsonikerrosta heikentävien aineiden tuottajat tuovat yhteisön ulkopuolella olevista lähteistä tämän artiklan 1 kohdassa määriteltyihin käyttötarkoituksiin, luetaan hiilitetrakloridin tuotannoksi.
3. Se käyttämättömän 1,1,1-trikloorietaanin määrä, jonka otsonikerrosta heikentävien aineiden tuottajat saavat vuonna 1997 tuoda Euroopan yhteisöön omaan käyttöön varmuuskiintiönä mahdollisen tuotantokatkoksen tai teknisen vian varalta, jos kyseistä ainetta ei ole saatavilla yhteisöstä, on 200 ODP-tonnia.
4. Se käyttämättömän 1,1,1-trikloorietaanin määrä, jonka otsonikerrosta heikentävien aineiden tuottajat tuovat yhteisön ulkopuolella olevista lähteistä tämän artiklan 3 kohdassa määriteltyihin käyttötarkoituksiin, luetaan 1,1,1-trikloorietaanin tuotannoksi.
3 artikla
1. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka tuottajat ja tuojat saavat vuonna 1997 saattaa markkinoille tai käyttää itse yhteisössä, on 8 079 ODP-tonnia.
2. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka tuottajat saavat vuonna 1997 saattaa markkinoille tai käyttää itse yhteisössä, on 7 676 ODP-tonnia.
3. Asetuksella (EY) N:o 3093/94 säännelty osittain halogenoitujen kloorifluorihiilivetyjen määrä, jonka komissio myöntää yhteisön tuojille, jotka eivät valmista HCFC-yhdisteitä, on 404 ODP-tonnia.
4 artikla
1. Hiilitetrakloridin, 1,1,1-trikloorietaanin ja metyylibromidin tuontikiintiöt määrätään 1 päivän tammikuuta ja 31 päivän joulukuuta 1997 väliseksi ajaksi liitteessä I a luetelluille yrityksille ja siinä ilmoitettuihin tarkoituksiin.
2. Yhteisön tuottajien osittain halogenoitujen kloorifluorihiilivetyjen markkinoille saattamista tai omaa käyttöä koskevat kiintiöt määrätään 1 päivän tammikuuta ja 31 päivän joulukuuta 1997 väliseksi ajaksi liitteessä I b luetelluille yrityksille.
3. Hiilitetrakloridin, 1,1,1-trikloorietaanin ja metyylibromidin tuontikiintiöt 1 päivän tammikuuta ja 31 päivän joulukuuta 1997 väliseksi ajaksi ovat liitteen II (3) mukaiset.
4. Yhteisön tuottajien osittain halogenoitujen kloorifluorihiilivetyjen markkinoille saattamista tai omaa käyttöä koskevat kiintiöt 1 päivän tammikuuta ja 31 päivän joulukuuta 1997 väliseksi ajaksi ovat liitteen III (4) mukaiset.
5 artikla
Tämä päätös on osoitettu liitteessä IV luetelluille yrityksille.
Tehty Brysselissä 27 päivänä kesäkuuta 1997.